== Under formynderskab ==
Pga. sin unge alder stod Nero de første år under formynderskab af Seneca og [[prætorianergarden|gardechefen]], [[Burrus]]. Agrippina tænkte sig at få magt ved at påvirke sin søn. Hun myrdede eller drev til [[selvmord]] Neros faster Domitia Lepida den yngre, og Augustus' oldebarn, prokonsulen Iunius Silanus, samt Claudius' sekretær Narcissus.<ref>[https://www.britannica.com/biography/Narcissus-Roman-official Narcissus | Roman official | Britannica<!-- Botgenereret titel -->]</ref> Burrus og Seneca så sig nødt til at bremse hende, og sammen med Nero greb de først ind overfor hendes yndling Pallas, der mistede både sit embede og sin formue. Senere sørgede Nero også for at få ham forgiftet.<ref>[http://www.perseus.tufts.edu/hopper/text?doc=Perseus:text:1999.04.0104:entry=pallas-bio-10 A Dictionary of Greek and Roman biography and mythology, Pallas<!-- Botgenereret titel -->]</ref> Også Britannicus blev forgiftet, efter at Agrippina havde søgt at alliere sig med ham. Agrippina søgte så en alliance med sin svigerdatter Octavia, som Nero forsømte til fordel for en frigiven, Acte.<ref>[https://www.encyclopedia.com/women/encyclopedias-almanacs-transcripts-and-maps/acte-fl-55-69-ce Acte (fl. 55–69 CE) | Encyclopedia.com<!-- Botgenereret titel -->]</ref> Nu var Nero så træt af sin mors intriger, at han, opmuntret af sin nye elskerinde [[Poppaea Sabina|Poppæa]], forviste hende fra paladset.<ref>H.H. Scullard: ''From the Gracchi to Nero'' (s. 305)</ref>
Død Kriminalitet